ୱାଶିଂଟନ : ଆମେରିକା ରାଷ୍ଟ୍ରପତି ଡୋନାଲ୍ଡ ଟ୍ରମ୍ପ କହିଛନ୍ତି, ଯେ ଆମେରିକା ଚୀନ୍ ସହିତ ବାଣିଜ୍ୟ କାରବାର ବନ୍ଦ କରି ଦେଶର ଅର୍ଥନୀତିକୁ ଏଥିରୁ ଅଲଗା କରିପାରିବ। ଶ୍ରୀ ଟ୍ରମ୍ପ କହିଛନ୍ତି ଯେ ଯଦି ଚୀନ୍, ଆମେରିକାର ସଠିକ୍ ବ୍ୟବହାର ନକରେ ତେବେ ସେମାନେ ନିଶ୍ଚିତ ଭାବରେ ତାହା କରିବେ।
ସୂଚନାଯୋଗ୍ୟ, ଜୁନ୍ ମାସରେ ଆମେରିକାର ଅର୍ଥମନ୍ତ୍ରୀ ଷ୍ଟିଭେନ୍ ମ୍ୟୁଚିନ୍ କହିଥିଲେ, ଯେ ଯଦି ଆମେରିକାର କମ୍ପାନୀଗୁଡ଼ିକୁ ଚୀନ୍ ଅର୍ଥବ୍ୟବସ୍ଥାରେ ନିରପେକ୍ଷ ଏବଂ ସମାନ ଆଧାରରେ ପ୍ରତିଦ୍ୱନ୍ଦ୍ୱିତା କରିବାକୁ ଅନୁମତି ଦିଆଯାଏ ନାହିଁ, ତେବେ ଦୁଇ ଅର୍ଥନୀତିକୁ ଅଲଗା ହେବାକୁ ପଡ଼ିବ।
ଦୁଇ ଦେଶ ମଧ୍ୟରେ ବାଣିଜ୍ୟ ବିବାଦକୁ ନେଇ ଆଲୋଚନା ବିଫଳ ହେବା ପରେ ଜାନୁଆରୀରେ ରାଷ୍ଟ୍ରପତି ଟ୍ରମ୍ପ ଦ୍ୱିତୀୟ ପର୍ଯ୍ୟାୟ କଥାବାର୍ତ୍ତାର ସମସ୍ତ ଦ୍ୱାର ବନ୍ଦ କରି ଦେଇଥିଲେ। ସେ କହିଥିଲେ ଯେ କୋଭିଡ ମହାମାରୀ ପ୍ରତି ଚୀନ୍ର ମନୋଭାବକୁ ନେଇ ସେ ଅସନ୍ତୁଷ୍ଟ ଅଛନ୍ତି ।
